钦定古今图书集成/明伦汇编/官常典/第489卷 > 王辩
## 钦定古今图书集成/明伦汇编/官常典/第489卷 > 王辩

按《隋书》本传，“辩字警略，冯翊蒲城人也。祖训以行商
致富，魏世出粟助给军粮，为假清河太守。辩少习兵
书，尤善骑射，慷慨有大志。在周，以军功授帅都督。开
皇初，迁大都督。仁寿中，迁车骑将军。汉王谅之作乱
也，从杨素讨平之。赐爵武宁县男，邑三百户。后三岁，
迁尚舍奉御。从征吐谷浑，拜朝议大夫。数年，转鹰扬”
郎将。辽东之役，以功加通议大夫，寻迁武贲郎将。及
山东盗贼起，上谷魏刀儿自号“历山飞”，众十馀万，劫
掠燕、赵。帝引辩升御榻，问以方略。辩论取贼形势，帝
称善曰：“诚如此计，贼何足忧也。”于是发从行步骑三
千击败之，赐黄金二百两。明年，渤海贼帅高士达自
号东海公，众以万数，复令辩击之，屡“挫其锐。帝在江
都宫，闻而驰召之，及引见，礼赐甚厚，复令往信都经
略士达。于是复战破之，优诏褒显。”时贼帅郝孝德、孙
宣雅、时季康、窦建德、魏刀儿等往往屯聚，大至十万，
小至数千，寇掠河北。辩进兵击之，所往皆捷，深为群
贼所惮。及翟让寇徐豫，《辩》进频击走之。让寻与李密
屯据洛口仓。辩与王世充讨密，阻洛水相持经年。辩
率诸将攻败密，因薄其营，战破外栅。密诸营已有溃
者，乘胜将入城，世充不知，恐将士劳倦，于是鸣角收
兵，翻为密徒所乘，官军大溃，不可救止。辩至洛水，桥
已坏，不得度，遂涉水至中流，为溺人所引，坠马。辩时
身被重甲，败兵前后相蹈藉，不能复上马，竟溺死焉。
时年五十六。三军莫不痛惜之。